b'\n_START_ARTICLE_\n\xc5\xa0ahrisabz\n_START_SECTION_\nZgodovina\n_START_PARAGRAPH_\nNa mestu dana\xc5\xa1njega \xc5\xa0ahrisabza se je prvotno nahajalo starodavno mesto Nautaka. Aleksandrov general Ptolemaj I. Soter je v tem mestu ujel baktrijskega vodjo Besa (Artarkserks) in s tem kon\xc4\x8dal perzijsko Ahemenidsko cesarstvo. Tudi Aleksandar Veliki je, s svojo \xc5\xbeeno Roksano, ki je bila iz baktrijske aristokratske dru\xc5\xbeine, v tem mestu pre\xc5\xbeivel zimo leta 328./327. pr. n. \xc5\xa1t. V obdobju Perzijskega cesarstva se je mesto imenovalo Ke\xc5\xa1 ali Dilke\xc5\xa1 (v prevodu "Srcu ljubezniv"), kasneje pa tudi "al-Qubbat eleem va al-adab" (v prevodu kupola znanosti in izobra\xc5\xbeevanja)._NEWLINE_V letih 776-780 je tukaj na\xc5\xa1el svoje zadnje zato\xc4\x8di\xc5\xa1\xc4\x8de Khashi Ibn Khakim, bolj znan kot Mukanna, vodja mo\xc4\x8dnega proti arabskega gibanja. Njegova smrt in uni\xc4\x8denje njegovega gibanja je bil zgodovinsko pomemben dogodek. S tem so avtohtoni prebivalci Movoraunnahrja izgubili mo\xc5\xbenost ponovne osvoboditve in vrnitve stare vere. Po tem dogodku, se je na tem obmo\xc4\x8dju trdno zasidral islam s svojo materialno in duhovno kulturo._NEWLINE_Po nekaterih virih se je, v dru\xc5\xbeini poglavarja nomadskega plemena Barlas, 9. aprila 1336 u \xc5\xa0ahrisabzu rodil Timur. Pod budnim o\xc4\x8desom o\xc4\x8deta Taraguya in mentorja Shams ad-Din Qulala je tukaj pre\xc5\xbeivel mladost. \xc5\xa0ahrisabz je postal drugo najve\xc4\x8dje mesto v imperiju in u\xc5\xbeivalo za\xc5\xa1\xc4\x8dito dinastije Timuridov._NEWLINE_Okoli leta 1500 so \xc5\xa0ahrisabz zavzeli Uzbeki, ki so vladali iz Buhare in mesto je za\xc4\x8delo nazadovati. Obnoviti ga je dal Buharski kan Abdulah II._NEWLINE_Leta 1870 ga osvojijo Rusi in tako postane del ruskega Tatarstana, od leta 1924 dalje pa del sovjetskega Uzbekistana.\n_START_SECTION_\n\xc5\xa0ahrizabs danes\n_START_PARAGRAPH_\n\xc5\xa0ahrisabz je zimzeleno mesto, z najve\xc4\x8dkrat jasnim nebom, obdan z visokim gorovjem Gyssar in dobrimi 50.000 prebivalci. Mesto od nekdaj slovi po svojih izvrstnih obrtnikih, katerih tradicija se \xc5\xa1e vedno ohranja in uporablja pri obnovah in gradbenih delih._NEWLINE_Znamenite tovarne Khudjum, ki izdelujejo tubiteyke (tradicionalne mo\xc5\xa1ke \xc4\x8depice), zavese suzane, preproge in pasove, so poznane dale\xc4\x8d preko meja mesta. Sodobni \xc5\xa0ahrisabz je zgodovinsko in kulturno sredi\xc5\xa1\xc4\x8de oaze Ka\xc5\xa1kadarja.'